Rašės versmės Laumės Akys

Rašės versmės Laumės Akys – šaltinis, srūvantis Utenoje, šiaurės rytiniame miesto pakraštyje vingiuojančio Rašės upelio slėnyje, maždaug už 500 m į pietvakarius nuo Utenos tvenkinio užtvankos, tiek pat į šiaurę nuo J. Basanavičiaus gatvės ties išvažiavimu į Zarasų plentą . Atsiveria apie 15 m aukščio šlaito papėdėje. Kairiajame krante susidariusiame duburyje-užutėkyje „verda“ keliolika versmių, kurių vandens perteklius nuteka į Rašę. Objektas pritaikytas lankymui, pastatytos nukreipiamosios rodyklės, informacinis stendas.Lankytinos vietos. Rašės versmės „Laumės akys“ utenainfo.lt 

Skaidriame šaltinio vandenyje matomas „žiopčiojantis“ smėlingas dugnas, šioje vietoje primenantis mirksinčias „laumės akis“, kurios smėlyje tai čia, tai ten atsiveria ir užsidaro. Su lietuvių sakmėmis susijusį pavadinimą šaltiniui sugalvojo šalia gyvenantis menininkas Vytautas Kondrotas. 

Šaltinis nuo 2022 m. yra valstybės saugomas hidrogeologinis gamtos paveldo objektas.Saugomų teritorijų valstybės kadastras. Rašės versmės Laumės Akys stvk.lt/mapUtenoje trykštanti Laumės akis papildys gamtos paveldo objektų sąrašą udiena.lt 2021-04-26

 Vandens cheminės savybės 

Rašės upelio slėnyje iš gelmių kylantis vanduo prieš daugelį šimtmečių suformavo versmėtą sufozinį cirką. 2020 m. pavasario duomenimis, bendras verdenių debitas sudarė 10-15 l/s. Ištirtame vandens mėginyje šaltinio vanduo pasirodė švarus ir gėlas, turintis mažai mineralinių medžiagų, kurių koncentracija siekė 324 mg/l. Priskiriamas kalcio, magnio hidrokarbonatiniam tipui, santykinai kietas (6,39 mg-ekv/l), daugiausiai karbonatinis (lengvai pašalinamas virinant). Vandenyje nedaug organinės medžiagos, jo permanganatinė oksidacija – 2,32 mg O/l. Vermės neužterštos azoto junginiais.XIII-oji geologinio paveldo diena. 12. Rašės versmės Laumės Akys lgeos.lt 2023 m. rugsėjo 22–23

 Šaltiniai 

Kategorija:Lietuvos šaltiniai
Kategorija:Utenos rajono paveldas
Kategorija:Utena